Taigaspissmus

Taigaspissmus er en art i slekten Sorex (langhalespissmus) i spissmusfamilien (Soricidae) og tilhører underfamilien rødtannspissmus (Soricinae) i tribuset Soricini, som kun inneholder én slekt, men to eller tre underslekter. Taigaspissmus er i så måte trolig en del av et artskomplekset lappspissmus i underslekten Sorex (Sorex), som omfatter flere mer eller mindre kryptiske arter som fortsatt regnes som uavklarte.

 Beskrivelse 
Det er en liten spissmus med en kroppslengde (snute–halerot) på cirka , og en hale som utgjør cirka . Vekten utgjør cirka . Som alle spissmus er den sålegjenger, og bakfoten måler cirka . Arten ligner Sorex unguiculatus og krattspissmusa, men den er noe kraftigere og større enn sistnevnte. Pelsen er mørk gråbrun på ryggen og gråhvit til gulgrå i buken.

Sorex-artene har 32 tenner. Som alle rødtannspissmus har dyra jern utfelt i emaljen på tennene, noe som gir røde tannspisser og øker slitestyrken på den delen av emaljen som farges rød. Det er ofte vanskelig å skjelne mellom artene uten å undersøke tannmønsteret.

Taigaspissmus holder til på næringsrikt jordsmonn i det nordlige palearktiske skogbeltet. Den eter insekter og larver av disse, samt makk og annet. Den finnes nord i Eurasia, fra Østersjøen gjennom området rundt Bajkalsjøen i Sibir, til det Russlands fjerne østen og langs Baekdudaegan-fjellene på den koreanske halvøy.

Taigaspissmus er funnet ved en rekke lokaliteter i Finnmark og Troms. I Sør-Norge hadde man kun observert arten i Trysil (Hedmark), men i 2003 ble den også registrert i Hellesylt og i Austefjorden på Sunnmøre (Møre og Romsdal).

 Inndeling 
Inndelingen følger stort sett Mammal Species of the World: A Taxonomic and Geographic Reference og er i henhold til Hutterer (2005). Navn i parentes er ikke offisielle norske navn, men kun beskrivelser.

 Eulipotyphla, insektetere
 Soricidae, spissmusfamilien
 Crocidurinae, hvittannspissmus
 Myosoricinae, (afrikanske hvittannspissmus)
 Soricinae, rødtannspissmus
 Anourosoricini
 Blarinellini
 Blarinini
 Nectogalini
 Notiosoricini
 Soricini
 Sorex, (langhalespissmus)
 Sorex (Sorex) (underslekt)
 S. caecutiens, lappspissmus (artskompleks)
 S. caecutiens, lappspissmus
 S. isodon, taigaspissmus
 S. minutissimus, knøttspissmus
 S. minutus, dvergspissmus

 Referanser 
Henttonen, H., Stubbe, M., Samiya, R., Ariunbold, J., Buuveibaatar, V., Dorjderem, S., Monkhzul, Ts., Otgonbaatar, M., Tsogbadrakh, M. & Gankhuyag, P. 2016. Sorex isodon. (errata version published in 2017) The IUCN Red List of Threatened Species 2016: e.T29665A115170884.

Hutterer, R. (2005). Order Soricomorpha. In Wilson, D.E.; Reeder, D.M. Mammal Species of the World: A Taxonomic and Geographic Reference (3rd ed.). Johns Hopkins University Press. pp. 257–261. ISBN 978-0-8018-8221-0. OCLC 62265494.

Ottar Nevstad (2003) Taigaspissmus på Sunnmøre. NRK Ytring, 2. november 2003. Besøkt 2017-08-30

Strait, S. G.; Smith, S. C. (August 2006). Elemental Analysis Of Soricine Enamel: Pigmentation Variation and Distribution in Molars of Blarina Brevicauda. Journal of Mammalogy. American Society of Mammalogists. 87 (4): 700–705. doi:10.1644/05-MAMM-A-265R4.1. Retrieved 2009-09-05

 Eksterne lenker 


Kategori:Spissmus
Kategori:Pattedyr i Norge
Kategori:Pattedyr på norsk rødliste